### Resume

Vandel asfaltfabrik, PEAB, på [adresse] i Vandel ønsker en højere skorsten for løsning af lugtproblemer.

### Sagsfremstilling

Grethe Olesen PEAB på [adresse] i Vandel har udfordringer med at overholde lugtkravene, og det skal løses.

Virksomheden har arbejdet med to løsninger på lugtproblemet: Et filter med aktivt kul eller en højere skorsten.

I oktober 2022 blev der aftalt en handlingsplan mellem virksomheden og Vejle kommune for reduktion af lugt fra anlægget. Hovedtrækkene i handlingsplanen var etablering af et lugtneutraliseringsanlæg med aktivt kul, test/indkøring af anlægget samt gennemførelse af lugtemissionsmålinger. Handlingsplanen er blevet fulgt, men resultatet af lugtemissionsmålingerne levede ikke helt op til forventningerne om tilstrækkelig reduktion af lugten.

Det andet forslag omfatter udskiftning af eksisterende skorsten med en højere skorsten. Virksomhedens skorsten er i dag 26 meter. For at kunne overholde lugtkravene skal skorstenen være 50-60 meter.

Kommunen har som miljømyndighed pligt til at søge at fjerne årsagen til en forurening, dernæst at søge at foretage rensning af forureningen fremfor at fortynde sig ud af forureningen. Miljømyndigheden ser gerne, at en forhøjelse af afkastet, dvs. skorstenen, ikke er den endelige løsning, og i hvert fald ikke enkeltstående, da der ved den løsning ikke er tale om en reduktion af lugtemissionen, men om en fortynding. Teknologisk er der mulighed for at installere et aktivkul-filter eller lignende.

Der skal forud for opstart af asfaltsæsonen 2023 omkring 1. april indskærpes at vilkår om lugtkrav i virksomhedens godkendelse skal efterleves. Samtidig skal der i henhold til miljøbeskyttelseslovens §41 varsles påbud om forbud mod produktion af asfalt indeholdende genbrugsasfalt indtil der er etableret rensningsforanstaltninger og der er gjort klar til at foretage nye lugtemissionsmålinger til dokumentation af efterlevelse af vilkåret omkring lugtkravet. Dette vil betyde at hvis PEAB ikke foretager sig noget, så skal forvaltningen være klar til at forbyde produktion af asfalt indeholdende genbrugsasfalt på anlægget i Vandel.

![](data:image/png;base64...)

Figur 1: Skorstenen er markeret med en blå cirkel. De tre visualiseringspunkter hvorfra skorstenen kan ses, er markeret med gule cirkler.

Da fabrikken er nedgravet og der ved rundkørslen til Vandel er en vold, kan den eksisterende skorsten ikke ses herfra.

Virksomheden har fået visualiseret en ny skorsten i en højde på 50 og 60 meter fra seks punkter udpeget af Vejle Kommune. Visualiseringen er foretaget med 6 meter høje jordvolde der endnu ikke er anlagt. Pga. afstande og beplantning kan skorstenen kun ses fra tre af punkterne. Især fra [adresse] og [adresse] er skorstenen tydelig.

Visualiseringsrapporten er vedlagt.

Virksomheden er beliggende i landzone, og har en landzonetilladelse bundet op på, at den er gyldig så længe der hentes materiale fra råstofgraven til produktionen. Virksomheden ønsker at blive omfattet af kommuneplanen i en erhvervsramme, og et andet dagsordenspunkt behandler dette.

Skorstenen vil kræve landzonetilladelse og byggetilladelse.

### Sagens videre forløb

Sagen skal alene [adresse] af Teknisk Udvalg.

### Klima og resiliensvurdering

Ingen bemærkninger.

### Historik

Teknik- og Miljødirektøren indstiller, 13. december 2022, pkt. 285:
at det landzonetilladelse til en højere skorsten.

Beslutning fra Teknisk Udvalg, 13. december 2022, pkt. 285:
Udsat.

### Teknik- og Miljødirektøren indstiller,

|  |  |
| --- | --- |
| at | det anbefales, at der gives landzonetilladelse til en højere skorsten, og at der stilles vilkår om at farven skal være lys grå. |

### Beslutning

Godkendt.

Ken Mikkelsen var fraværende.